b'\n_START_ARTICLE_\nMarko Diaci\n_START_SECTION_\n\xc5\xbdivljenjepis\n_START_PARAGRAPH_\nZgodnja leta je pre\xc5\xbeivel v Zlate\xc4\x8dah in Vrbnem. Na Tehni\xc4\x8dni fakulteti Univerze v Mariboru je kot in\xc5\xbeenir elektrotehnike diplomiral leta 1993, pet let kasneje pa \xc5\xa1e na Fakulteti ekonomsko-poslovnih ved Univerze v Mariboru. Istega leta (1998) se je vklju\xc4\x8dil v lokalno politiko kot ob\xc4\x8dinski svetnik Ob\xc4\x8dine \xc5\xa0entjur, prav tako je bil dejaven v \xc5\xa1tudentski organizaciji. Leta 2004 je magistriral iz ekonomije in poslovnih ved._NEWLINE_Med letoma 2000 in 2004 je bil poslanec 3. dr\xc5\xbeavnega zbora Republike Slovenije, nato pa je deloval v gospodarstvu.\n_START_SECTION_\n\xc5\xbdupan\n_START_PARAGRAPH_\nNa Lokalnih volitvah 2010 je bil v drugem krogu prvi\xc4\x8d izvoljen za \xc5\xbeupana Ob\xc4\x8dine \xc5\xa0entjur, \xc5\xbee v prvem krogu pa je zmagal tudi \xc5\xa1tiri leta kasneje. Kot eden izmed petih kandidatov je s 77,76\xc2\xa0% glasov zmagal tudi na Lokalnih volitvah 2018. Vse mandate je opravljal poklicno.\n_START_SECTION_\nZasebno\n_START_PARAGRAPH_\nJe poro\xc4\x8den in o\xc4\x8de sina. \xc5\xbdivi v \xc5\xa0entjurju.'